Na temelju članka 38. Zakona o ustanovama ("Narodne novine", br. 76/93, 29/97, 47/99 i 35/08 i 127/19), članka 22. Zakona o knjižnicama i knjižničnoj djelatnosti ("Narodne novine", br. 17/19 i 98/19), te članka 40. Statuta Grada Makarske ("Glasnik Grada Makarske", br. 3/21),Gradsko vijeće grada Makarske na sjednici \_\_\_\_\_\_, održanoj dana\_\_\_\_\_\_\_\_\_2021. g. donosi

**R J E Š E NJ E**

**o razrješenju ravnateljice Gradske knjižnice Makarska**

Članak 1.

Razrješuje se s mjesta ravnateljice Gradske knjižnice Makarska Ana Duvnjak, s dužnosti ravnateljice Gradske knjižnice Makarska zbog isteka mandata.

Članak 2.

Ovo Rješenje stupa na snagu danom donošenja i objavit će se u Glasniku Grada Makarske.

**O b r a z l o ž e nj e**

Ana Duvnjak imenovana je na mjesto ravnateljice Gradske knjižnice Makarska na prijedlog Upravnog vijeća za izbor i imenovanje ravnateljice Gradske knjižnice Makarska 27. travnja 2017.

Ista je dobila Rješenje o imenovanju na razdoblje od četiri (4) godine koji počinje teći 1. srpnja 2017. godine.

Izmjenom Zakona o knjižnicama i knjižničnoj djelatnosti ("Narodne novine", br.17/19 i 98/19), a prema članku 17. javne knjižnice s manje od 10 zaposlenih nemaju više upravno vijeće, te je gore navedeno tijelo ukinuto. Imenovanje i razrješenje ravnatelja prema članku 20. istog Zakona imenuje i razrješava predstavničko tijelo osnivača u ovom slučaju Gradsko vijeće grada Makarske.

Dana 1. srpnja 2021.g. ravnateljici Gradske knjižnice Makarska istekao je mandat od četiri (4) godine. Uz suglasnost Ministarstva kulture i medija do prve radne sjednice novog predstavničkog tijela ista ravnateljica ostaje na dužnosti. Na temelju članka 38. Zakona o ustanovama ("Narodne novine", br. 76/93, 29/97, 47/99 i 35/08 i 127/19), članka 22. Zakona o knjižnicama i knjižničnoj djelatnosti ("Narodne novine", br.17/19 i 98/19) Gradsko vijeće grada Makarske donosi Rješenje o razrješenju Ane Duvnjak s mjesta ravnateljice Gradske knjižnice Makarska.

Zbog svega gore navedenog trebalo je donijeti citirano rješenje.

POUKA O PRAVNOM LIJEKU: Protiv ovog rješenja u roku od 30 dana od dana prijema istog može se podnijeti tužba Upravnom sudu u Splitu.

Predsjednica Gradskog vijeća

Gordana Muhtić, dipl. iur.

KLASA: UP//I-612-04/17-40/1

URBROJ: 2147/01-06/5-21-02

Makarska, \_\_\_\_\_\_\_\_\_\_\_\_\_\_\_\_\_2021g .